ברוך מרדכי אזרחי

הרב ברוך מרדכי אזרחי (ט"ו באדר ב' תרפ"ט, 27 במרץ 1929 – י"א בחשוון תשפ"ד, 26 באוקטובר 2023) היה ראש ישיבת עטרת ישראל, חבר מועצת גדולי התורה של דגל התורה, חבר נשיאות ועד הישיבות ומפעל הש"ס ומייסד תנועת בני תורה. נולד בבית החולים ביקור חולים בירושלים לרב ישראל אזרחי (בירגר) ולהינדא בת הרב ברוך שלאָם (קרי: שְלוֹם), בוגר ישיבת "כנסת ישראל" בסלבודקה שכיהן כרב בדרום אפריקה והיה נכדו של הרב אורי דוד אפריון, רבה של זאגר ומחבר ספר "אפריון דוד". למד בישיבת חברון. בגיל 24 נישא לשולמית חדש, בתו של הרב מאיר חדש, משגיח הישיבה. הרב אזרחי החל למסור שיעורים בישיבת חברון, ובמקביל, במשך כשתים-עשרה שנה מסר שיעורים שבועיים בישיבת כנסת חזקיהו שבכפר חסידים. בשנת 1964 ייסד את תנועת בני תורה, שמטרתה לקרב תלמידי ישיבות תיכוניות לעולם הישיבות הליטאיות ולצרפם לציבור החרדי. בעשרות שנות פעילותה סחפה התנועה תלמידים רבים שעברו ללמוד בישיבות ליטאיות. התנועה מקיימת מחנות קיץ משותפים לתלמידי ישיבות ליטאיות וישיבות תיכוניות, וכן פעילויות נוספות. בשנת 1976 פרש ממשרתו בישיבת חברון וייסד את ישיבת עטרת ישראל בשכונת בית וגן בירושלים, הקרויה על שם אביו (שנפטר שבוע קודם לכן). חותנו הרב מאיר חדש שימש כמשגיח גם בישיבתו החדשה, ואחיו אורי דוד אזרחי שימש כמנהל הישיבה. בשנת ה'תשע"ט עבר עם הישיבה למודיעין עילית במטרה לחדש את פניה. הרב אזרחי נהג להעביר מדי שבוע שיעורים בסדר קדשים לבחורי ישיבות. כמו כן מסר "חבורה" בלילות שבת, מעמד שהתפרסם וסחף רבים. בכ"ו באב תשע"ב צורף כחבר למועצת גדולי התורה של דגל התורה עם שמונה חברים נוספים. גישתו החינוכית הייתה כשיטת גדלות האדם מבית מדרשו של הרב נתן צבי פינקל ("הסבא מסלבודקא"), המעמידה את האדם במרכז ורואה אותו כ"נזר הבריאה". לאחר מספר שנים של מצב בריאותי מעורער, ומספר חודשים בהם אושפז בבית החולים לעיתים במצב קשה, הלך לעולמו ב-26 באוקטובר 2023, י"א בחשוון תשפ"ד, בגיל 94. בנו היחיד, הרב בן ציון אזרחי שהה בעת הפטירה בחוץ לארץ ועל כן הלווייתו התקיימה יום לאחר מכן, ביום שישי, 27 באוקטובר, י"ב בחשוון, מביתו בשכונת בית וגן בירושלים אל הר הזיתים, בהשתתפות עשרות אלפי אנשים. בשל הנחיות פיקוד העורף בעקבות מלחמת חרבות ברזל, המלווים התכנסו רק באזור משא ההספדים ולא המשיכו לבית הקברות הר הזיתים. מעמד הקבורה המצומצם נערך בנוכחות כמה עשרות מתלמידיו. הרב יצחק פרץ – רב העיר רעננה. הרב יוסף חברוני – ראש ישיבת חברון. הרב יאיר שלמה זק"ש - ראש ישיבת תפארת מרדכי. הרב דוד אברהם – ראש ישיבת בנין אב. הרב מנחם דן מייזלס – ראש ישיבת ראדין לשעבר; כיום רב שכונת רמת בית שמש ג'2. הרב יהודה דרעי – רב העיר באר שבע. הרב יהונתן וילנסקי – ראש ישיבת דרך חכמה. הרב עוזי שוויצה – רב העיר כפר יונה. הרב אברהם צוריאל – רב העיר נס ציונה. הרב ישראל קירשטיין – ראש ישיבת קריית שמונה. הרב מאיר טוביה פולק – משגיח ישיבת עטרת ישראל לצעירים ודרשן. הרב ניסן גולדברג – מראשי ישיבת אור ישראל. הרב אפרים קשש – ראש ישיבת עטרת ישראל לצעירים. הרב צבי צביאלי – מראשי כולל נחלת משה. הרב ישראל יפרח – לשעבר ראש אבות בתי הדין בירושלים וחבר בית הדין הרבני הגדול. ארז מלול - חבר כנסת מטעם מפלגת ש"ס. הרב אברהם שינדלר - חבר בית הדין הרבני הגדול. יוסף (יוסי) שוינגר - מנכ"ל המקומות הקדושים. ישראל קלרמן - סגן ראש עיריית ירושלים. משה לאופר - מלחין ומפיק של מוזיקה חסידית. חיים ביטון - מנכ"ל תנועת ש"ס ושר במשרד החינוך. אברהם וינרוט - פרופסור למשפטים. רעייתו, הרבנית שולמית אזרחי (נפטרה בג' בטבת התשפ"ג), הייתה בתו של המשגיח של ישיבת חברון, הרב מאיר חדש. הייתה סופרת, ובין השאר כתבה את הספר המשגיח – הגביע שעלה על גדותיו על אביה, את הספר אשירה - ביוגרפיה על חייהם שלה ושל בעלה שיצא לאחר פטירתה, ואת הספר מי האיש על החפץ חיים. לבני הזוג בן וארבע בנות. הבן, הרב בן ציון, ראש ישיבת "עטרת ישראל" (הוכתר בלוויה של אביו) ומנהל את מוסדותיה. ארבע בנותיו נשואות לרבנים: הרב אריאל וילנסקי, ראש ישיבת אש התלמוד; הרב יהושע קנל, משגיח הישיבה הקטנה "עטרת ישראל"; הרב ישעיהו הדר גלזמן, מראשי ישיבת "עטרת ישראל"; והרב אהרן וינר, ראש ישיבת חכמת שלמה – בית וגן. אחיו הרב יצחק אזרחי הוא מראשי ישיבת מיר. אחותו, יוכבד, נישאה לרב שמואל דיקמן, שהיה אב בית דין בחיפה, ואחיו הצעיר הרב אורי אזרחי ניהל בעבר את הישיבה. סדרת ספריו ברכת מרדכי כוללת: עניינים על התלמוד. על המועדים. מוסר על סדר התורה. על קושיות הרב חיים פינחס שיינברג בספר "משמרת חיים". על קושיות הרב יואב יהושע וינגרטן בספר "קבא דקשייתא". עיונים בלמדנות בפרשיות התורה. קונטרסי שיעורים, מן השיעורים הכלליים במסכת יבמות. בנוסף כתב את הספר והגית אשר מראה ללומדים את הדרך ללמוד סוגיא עיונית בהנאה. מדיה וקבצים בנושא ברוך מרדכי אזרחי בוויקישיתוף רשימת המאמרים של ברוך מרדכי אזרחי, באתר רמבי"ש משיעורי הרב ברוך מרדכי אזרחי, לצפייה באתר בינינו שיעורי הרב ברוך מרדכי אזרחי באתר "קול הלשון" ברוך מרדכי בן ישראל אזרחי (1929-), דף שער בספרייה הלאומית ישראל אוחיון, מיוחד: יובל ל'בני תורה' • "הרב אזרחי הוא המגשר בין הדתיים לעולם החרדי" באתר קול חי משה וייסברג, צפו בגרב"מ אזרחי ממרר בבכי: "יצחק אלחנן שמאלה", באתר בחדרי חרדים הסרט לא עובד על ידידות של למעלה משבעים שנה עם הגרב"מ אזרחי זצ"ל - מאת המרצה הרב מאיר צבי גרוזמן שליט"א, סרטון בערוץ "naftali gruzman", באתר יוטיוב (אורך: 56:46) הרב ברוך אזרחי אושפז במצב קשה, באתר ערוץ 7, 19 באוקטובר 2021 חנני ברייטקופף, ‏עוד שיפור במצבו של 'זקן המועצת'; ככל הנראה יעבור לבית חולים אחר, עוד השבוע, באתר כיכר השבת, 15 באוגוסט 2023 חנני ברייטקופף, ‏נס רפואי: 'זקן המועצת' יצא מניתוח בעמוד השדרה; "מצב הנשימה השתפר פלאים", באתר כיכר השבת, 30 ביולי 2023 חנני ברייטקופף, ‏קרעו שערי שמיים: הדרדרות חמורה במצבו של זקן חברי 'המועצת' הגרב"מ אזרחי, באתר כיכר השבת, 9 ביולי 2023 בגיל 94: זקן חברי מועצת גדולי התורה הרב ברוך מרדכי אזרחי הלך לעולמו, באתר ערוץ 7, 26 באוקטובר 2023 משה ויסברג, מאחורי הקלעים: הלווית מרן הגרב"מ אזרחי זצ"ל בשעה 9:00 בבוקר, באתר בחדרי חרדים, 26 באוקטובר 2023 משה ויסברג, וכבוד גדול עשו לו במותו: רבבות בהלוויית מרן הגרב"מ אזרחי זצ"ל, באתר בחדרי חרדים, 27 באוקטובר 2023 חזקי שטרן, ‏מבית וגן להר הזיתים: רבבות תלמידים בהלווית הגרב"מ אזרחי, באתר כיכר השבת, 27 באוקטובר 2023 בחורי 'תפארת מרדכי' סיימו סוכה - הגרב"מ אזרחי הגיע - בחדרי חרדים, באתר www.bhol.co.il, ‏2022-06-19 משה ויסברג, מראדין לבית שמש: רבי דן הוכתר לרב אצל גדולי ישראל, באתר בחדרי חרדים, 118 במרץ 2019 אשירה | קולמוס - הוצאה לאור. הבית לספר שלך., ‏2023-09-26